pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีเกษตรฯ ยืนยันภาพรวมเศรษฐกิจการเกษตรปี 2562 มีแนวโน้มดีขึ้น ทั้ง ข้าว ข้าวโพด มันสำปะหลัง และยางพารา
วันศุกร์ที่ 21 ธันวาคม 2561
รัฐมนตรีเกษตรฯ ยืนยันภาพรวมเศรษฐกิจการเกษตรปี 2562 มีแนวโน้มดีขึ้น ทั้ง ข้าว ข้าวโพด มันสําปะหลัง และยางพารา
รัฐมนตรีเกษตรฯ ยืนยันภาพรวมเศรษฐกิจการเกษตรปี 2562 มีแนวโน้มดีขึ้น ทั้ง ข้าว ข้าวโพด มันสําปะหลัง และยางพารา ย้ําเดินหน้านโยบายปฏิรูปภาคเกษตรอย่างต่อเนื่อง
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานเปิดการสัมมนาเรื่อง ภาวะเศรษฐกิจการเกษตรปี 2561 และแนวโน้มปี 2562 ในหัวข้อ “โลกเปลี่ยน เกษตรปรับ เกษตรกรปรับเปลี่ยน”
ณ โรงแรมมิราเคิล แกรนด์ คอนเวนชั่น กรุงเทพฯ ว่า การพัฒนาการเกษตรของประเทศภายใต้กระแสการเปลี่ยนแปลงของโลกปัจจุบัน จําเป็นต้องอาศัยความร่วมมือจากทุกภาคส่วนที่เกี่ยวข้องทั้งภาครัฐ ภาคเอกชน ภาคประชาสังคมสถาบันการศึกษา และเกษตรกร เพื่อกําหนดแนวทางร่วมกันในการสร้างความตระหนักรู้ กระตุ้นให้เกิดการปรับตัว เสริมสร้างศักยภาพและความเข้มแข็งให้กับเกษตรกรไทยในอนาคต ซึ่งจะทําให้ภาคเกษตรและเกษตรกรไทยสามารถรับมือกับการเปลี่ยนแปลงของบริบทโลกได้อย่างเท่าทัน ซึ่งกระทรวงเกษตรและสหกรณ์ โดยสํานักงานเศรษฐกิจการเกษตรได้คาดการณ์แนวโน้มเศรษฐกิจการเกษตรในปี 2562 ในภาพรวมว่า มีแนวโน้มไปในทิศทางที่ดีขึ้นในด้านราคาสินค้าเกษตรที่เพิ่มสูงขึ้น ได้แก่ ข้าว ข้าวโพด มันสําปะหลัง และยางพารา เนื่องจากการดําเนินนโยบายด้านการเกษตรเพื่อปฏิรูปภาคเกษตรที่มีมาอย่างต่อเนื่อง อาทิ การปรับระบบการทํางานของข้าราชการร่วมกับเกษตรกรให้มีความสอดคล้องกัน โครงการระบบส่งเสริมการเกษตรแบบแปลงใหญ่ และการส่งเสริมระบบสหกรณ์ให้เข้มแข็งโดยการเพิ่มบทบาทในการเป็นศูนย์รวบรวมผลผลิตและจําหน่ายให้แก่เอกชน เป็นต้น รวมทั้งในด้านปศุสัตว์ ได้ดําเนินมาตรการแก้ไขปัญหาราคาไข่ไก่อย่างต่อเนื่อง   โดยการจํากัดและลดจํานวนแม่พันธุ์ไก่ไข่ลง 1 ล้านตัว คาดว่าจะสามารถดึงราคาไข่ไก่ให้สูงขึ้นได้ นอกจากนี้ในปี 2562 กระทรวงเกษตรฯ ได้เตรียมมาตรการในการลดต้นทุนการผลิตให้แก่เกษตรกร โดยการหารือร่วมกับภาคเอกชนในการลดราคาปุ๋ย ซึ่งจะมีราคาลดลง 20 – 30 บาทต่อกิโลกรัมด้วย
สําหรับวัตถุประสงค์สําคัญ 2 ประการในการสัมมนาในวันนี้ คือ การนําเสนอผลการวิเคราะห์ภาวะเศรษฐกิจการเกษตรในปี 2561 และการคาดการณ์แนวโน้มปี 2562 ทั้งเศรษฐกิจการเกษตรภาพรวม และรายสาขาการผลิตที่สําคัญ ซึ่งเป็นสิ่งที่ดีที่จะทําให้ผู้เกี่ยวข้องทุกภาคส่วน ทั้งพี่น้องเกษตรกร นักวิชาการ ผู้ประกอบการและภาคส่วนอื่น ๆ ที่เกี่ยวเนื่องกับการเกษตร ได้ทราบถึงสถานการณ์และปัจจัยแวดล้อมทั้งเชิงบวกและเชิงลบที่มีผลต่อเศรษฐกิจการเกษตรในช่วงที่ผ่านมา รวมทั้งแนวโน้มที่กําลังจะเกิดขึ้นในปี 2562 เพื่อนําไปใช้เป็นข้อมูลสําหรับเตรียมการรองรับได้อย่างเหมาะสม และวัตถุประสงค์ประการที่ 2 ได้มีการเชิญนักวิชาการ ตัวแทนเกษตรกร และภาคเอกชนมาร่วมแลกเปลี่ยนแนวคิดและมุมมองเกี่ยวกับการปรับตัวของภาคเกษตรไทย เพื่อให้ทันต่อบริบทโลกที่เปลี่ยนแปลงไปทั้งทางด้านเศรษฐกิจ สังคม สิ่งแวดล้อม การเมือง ซึ่งจะเป็นประโยชน์ต่อการกําหนดแนวทางการพัฒนาและการตัดสินใจเชิงนโยบายต่อไป.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-พม. เปิด “ร้านมิตรไมตรี give shop” และการให้บริการ “ตู้มิตรไมตรี” เพื่อเป็นสื่อกลางความห่วงใย ผู้ให้อิ่มสุข ผู้ซื้ออิ่มใจ ผู้ใช้อิ่มเอม
วันพฤหัสบดีที่ 5 เมษายน 2561
พม. เปิด “ร้านมิตรไมตรี give shop” และการให้บริการ “ตู้มิตรไมตรี” เพื่อเป็นสื่อกลางความห่วงใย ผู้ให้อิ่มสุข ผู้ซื้ออิ่มใจ ผู้ใช้อิ่มเอม
พม. เปิด “ร้านมิตรไมตรี give shop” และการให้บริการ “ตู้มิตรไมตรี” เพื่อเป็นสื่อกลางความห่วงใย ผู้ให้อิ่มสุข ผู้ซื้ออิ่มใจ ผู้ใช้อิ่มเอม
วันนี้ (5 เม.ย.61) เวลา 13.30 น. ณ บ้านมิตรไมตรีกรุงเทพมหานคร (ห้วยขวาง)พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์(รมว.พม.)เป็นประธานในพิธีเปิดโครงการ "ย้อนรอยวิถีไทย เชื่อมสายใยสู่สวัสดิการ” โดยมีกิจกรรมที่สําคัญ คือ การเปิด"ร้านมิตรไมตรี give shop”และการให้บริการ"ตู้มิตรไมตรี”เพื่อสร้างโอกาสในการเข้าถึงสวัสดิการพื้นฐานในการดํารงชีวิตให้แก่กลุ่มคนไร้ที่พึ่ง และกลุ่มผู้ประสบปัญหาความเดือนร้อน ตลอดจนระดมทรัพยากร และความร่วมมือจากภาคส่วนต่างๆ ในการร่วมจัดสวัสดิการให้แก่บุคคลดังกล่าว
ยุทธศาสตร์ชาติ 20 ปี ให้ความสําคัญกับการสร้างโอกาส ความเสมอภาคทางสังคม และการกระจายทรัพยากรอย่างทั่วถึงและเป็นธรรม สอดคล้องกับเจตนารมณ์ของพระราชบัญญัติการคุ้มครองคนไร้ที่พึ่ง พ.ศ.2557 ที่มุ่งให้คนไร้ที่พึ่งต้องได้รับการคุ้มครอง ให้สามารถดํารงชีวิตในสังคมได้อย่างปกติสุข กระทรวงการพัฒนาสังคม และความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) เป็นหน่วยงานที่มีหน้าที่ในการพัฒนาระบบ รูปแบบการดําเนินงานคุ้มครองและพัฒนาคุณภาพชีวิต รวมถึงช่วยเหลือ คุ้มครอง พัฒนาคุณภาพชีวิต แก่คน ไร้ที่พึ่ง และผู้ทําการขอทาน ซึ่งจากสถิติการสํารวจคนไร้ที่พึ่งทั่วประเทศ โดย พส. (ธันวาคม 2559) พบคนไร้ที่พึ่ง จํานวน 70,539 คน เป็นบุคคลที่ประสบปัญหาความเดือดร้อน จํานวน 39,604 คน บุคคลเร่ร่อน จํานวน 1,387 คน และบุคคลซึ่งใช้พื้นที่สาธารณะเป็นที่พัก จํานวน 962 คน โดยเป็นกลุ่มที่มีความต้องการได้รับ ความช่วยเหลือด้านปัจจัยพื้นฐานในการดํารงชีวิตเป็นสําคัญ
กระทรวง พม. โดย พส. จึงริเริ่มดําเนินโครงการ "ย้อนรอยวิถีไทย เชื่อมสายใยสู่สวัสดิการ” ซึ่งมีกิจกรรม ที่สําคัญในโครงการ ได้แก่ 1) "ตู้มิตรไมตรี” (ตู้ที่บรรจุเครื่องอุปโภคบริโภค) ให้บริการสําหรับกลุ่มเป้าหมายที่เข้ามาใช้บริการที่พักชั่วคราวที่บ้านมิตรไมตรี ไม่เกิน 1 คืน โดยสามารถเลือกหยิบเครื่องอุปโภคบริโภคภายใน "ตู้มิตรไมตรี” ไม่เกิน 3 ชิ้น เพื่อนําติดตัวไปใช้เมื่อต้องออกไปทํางาน หรือออกจากบ้านมิตรไมตรี 2) เปิด"ร้านมิตรไมตรี give shop” เพื่อจําหน่ายสินค้าจากฝีมือกลุ่มเป้าหมายในสถานคุ้มครองคนไร้ที่พึ่ง และรับบริจาคจากประชาชนทั่วไป องค์กรธุรกิจ และร้านค้าต่างๆ รายได้ส่วนหนึ่งจะนํามาจัดซื้อเครื่องอุปโภคบริโภค เพื่อบรรจุในตู้มิตรไมตรีต่อไป
ทั้งนี้ กระทรวง พม. ขอเชิญชวนผู้ที่สนใจ เครือข่าย องค์การ และร้านค้าต่างๆ มาร่วมเป็นส่วนหนึ่งในการแบ่งปันโอกาสให้แก่กลุ่มคนไร้ที่พึ่ง ให้สามารถยืนหยัดอยู่ในสังคมได้เต็มกําลังความสามารถ โดยสามรถติดต่อสอบถามและร่วมบริจาคได้ที่ ศูนย์คุ้มครองคนไร้ที่พึ่งกรุงเทพฯ บ้านมิตรไมตรีกรุงเทพมหานคร (ห้วยขวาง) โทร 0 2245 2700 , 08 4439 3962 และกลุ่มการช่วยเหลือ กองคุ้มครองสวัสดิภาพและเสริมสร้างคุณภาพชีวิต โทร 0 2659 6167
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับ
วันอาทิตย์ที่ 25 มีนาคม 2561
รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับ
รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับเอกอัครราชทูตวิสามัญผู้มีอํานาจเต็มแห่งสาธารณรัฐอิตาลีประจําประเทศไทย
ในวันศุกร์ที่ ๒๓ มีนาคม ๒๕๖๑ เวลา ๑๕.๐๐ น.
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับ
นายฟรันเชสโก ซาเวรีโอ นีซีโอ (Mr. Francesco Saverio Nisio) เอกอัครราชทูตวิสามัญผู้มีอํานาจเต็มแห่งสาธารณรัฐอิตาลีประจําประเทศไทย พร้อมคณะ
ในโอกาสเข้าเยี่ยมคารวะ เพื่อกระชับความสัมพันธ์อันดีระหว่างกัน
พร้อมทั้งหารือข้อราชการที่เกี่ยวข้องกับงานในกระบวนการยุติธรรม โดยมีประเด็นที่สําคัญ อาทิ
ความร่วมมือกับกรมราชทัณฑ์ ในการโอนตัวผู้ต้องขังและการขอย้ายเรือนจําของผู้ต้องขังสัญชาติอิตาลี รวมถึงการระงับใช้โทษประหารชีวิตในประเทศไทย
นอกจากนี้ ยังได้กล่าวถึงความร่วมมือทางกฎหมายกับสํานักงานอัยการสูงสุดและกรมสอบสวนคดีพิเศษด้วย​
โดยมี​ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วย​
นายวิทยา​ สุริยะวงค์​ รองปลัดกระทรวงยุติธรรม​ พ.ต.อ. ดร.ณรัชต์​ เศวตนันทน์​ อธิบดีกรมราชทัณฑ์​ และผู้ที่เกี่ยวข้อง​ เข้าร่วมฯ​
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-สธ. เผยผลการวิจัยการฆ่าเชื้อหน้ากาก N95 และหน้ากากอนามัยใช้ซ้ำ [กระทรวงสาธารณสุข]
วันศุกร์ที่ 3 เมษายน 2563
สธ. เผยผลการวิจัยการฆ่าเชื้อหน้ากาก N95 และหน้ากากอนามัยใช้ซ้ํา [กระทรวงสาธารณสุข]
สธ. เผยผลการวิจัยการฆ่าเชื้อหน้ากาก N95 และหน้ากากอนามัยใช้ซ้ํา
กระทรวงสาธารณสุข เผยผลการวิจัยของคณะแพทยศาสตร์รพ.รามาธิบดี และกรมวิทยาศาสตร์การแพทย์ พบว่าการอบด้วยรังสี UV-C สามารถฆ่าเชื้อไวรัสโควิด-19 เป็นทางเลือกในการนําหน้ากาก N95 และหน้ากากอนามัยกลับมาใช้ซ้ํา ในสถานการณ์การขาดแคลนจากการระบาดทั่วโลก แนะนําใช้ซ้ําได้ 4 ครั้ง
วันนี้ (3 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี ผศ.นพ.มล.ทยา กิติยากร รศ.พญ.สิริอร วัชรานานันท์ และผศ.พญ.ดรุณี โชติประสิทธิ์สกุล อาจารย์แพทย์ จากภาควิชาอายุรศาสตร์ คณะแพทยศาสตร์รพ.รามาธิบดี มหาวิทยาลัยมหิดล พร้อมด้วยภก.สุรัชนี เศวตศิลา ผู้อํานวยการสํานักยาและวัตถุเสพติด กรมวิทยาศาสตร์การแพทย์ ร่วมกันแถลงผลการวิจัยการฆ่าเชื้อเพื่อนําหน้ากาก N95 และหน้ากากอนามัยกลับมาใช้ซ้ํา ว่า สถานการณ์ระบาดโรคติดเชื้อไวรัสโคโรนา 2019 (โควิด-19) ที่เกิดขึ้น ทําให้มีปริมาณความต้องการใช้หน้ากากอนามัย N95 สูงในบุคลากรทางการแพทย์ทั่วโลก การนําหน้ากากอนามัย และหน้ากาก N95 มาใช้ซ้ํา ถือเป็นทางเลือกหนึ่งที่จะนํามาปรับใช้ให้เข้ากับสถานการณ์ โดยจากการวิจัยพบว่าการนําเครื่องอบด้วย UV-C ที่มีจําหน่ายทั่วไป มาใช้ในการฆ่าเชื้อโรคหน้ากากอนามัย และหน้ากาก N95 สามารถกําจัดเชื้อไวรัสโควิด-19 ได้ โดยผิวเส้นใยไม่ยืดหรือขาด และช่องว่างระหว่างเส้นใยยังคงสภาพปกติ สามารถนําหน้ากากอนามัยมาอบซ้ําด้วย UV-C ได้ไม่เกิน 8 ครั้ง แต่แนะนําควรใช้ 4 ครั้ง
ทั้งนี้ กระทรวงสาธารณสุขได้เร่งจัดสรรไปยังโรงพยาบาลต่างๆ ทั่วประเทศ รวมทั้งได้มีแผนหาแหล่งผลิตทั้งในและต่างประเทศ เพื่อจัดหาให้เพียงพอต่อความต้องการรองรับสถานการณ์ที่เกิดขึ้น
****************************** 3 เมษายน 2563
****************************************
รัฐบาลไทย-ข่าวทำเนียบรัฐบาล-รมช.มนัญญา เปิดงาน “พายเรือเพื่อเจ้าพระยา
วันจันทร์ที่ 7 ตุลาคม 2562
รมช.มนัญญา เปิดงาน “พายเรือเพื่อเจ้าพระยา
รมช.มนัญญา เปิดงาน “พายเรือเพื่อเจ้าพระยา : เก็บขยะจากปากน้ําโพถึงสมุทรปราการ” เชื่อมั่นจะสามารถสร้างความตื่นตัวของผู้คนที่อยู่ริมฝั่งแม่น้ําและลําคลองทุกสายของประเทศไทย
รมช.มนัญญา เปิดงาน “พายเรือเพื่อเจ้าพระยา : เก็บขยะจากปากน้ําโพถึงสมุทรปราการ” เชื่อมั่นจะสามารถสร้างความตื่นตัวของผู้คนที่อยู่ริมฝั่งแม่น้ําและลําคลองทุกสายของประเทศไทย
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงาน “พายเรือเพื่อเจ้าพระยา : เก็บขยะจากปากน้ําโพถึงสมุทรปราการ” ณ อนุสรณ์สถานปรีดี พนมยงค์ จังหวัดอยุธยา ว่า กิจกรรมดังกล่าวมีเป้าหมายเพื่อชวนคนไทยให้เลิกทิ้งขยะลงแม่น้ําโดยจะมีการพายเรือเก็บขยะในแม่น้ําเจ้าพระยาตั้งแต่วันที่ 1 - 10 ตุลาคม 2562 นี้ ตั้งแต่จุดเริ่มต้นที่จังหวัดนครสวรรค์ไปจนถึงจังหวัดสมุทรปราการซึ่งเป็นจังหวัดสุดท้ายก่อนที่แม่น้ําเจ้าพระยาจะไหลลงอ่าวไทย ทั้งนี้ ประเทศไทยมีการทิ้งขยะลงทะเลมากเป็นอันดับ 6 ของโลก
โดยขยะประมาณ 80% มาจากแม่น้ําสายต่าง ๆ ที่ไหลลงอ่าวไทย ซึ่งแม่น้ําเจ้าพระยาถือเป็นแม่น้ําที่มีขยะไหลลงอ่าวไทยมากที่สุด
นางสาวมนัญญา กล่าวต่อไปว่า การพายเรือเก็บขยะในแม่น้ําเจ้าพระยาในครั้งนี้ มีความสําคัญเป็นอย่างยิ่งที่จะทําให้คนสองฝั่งแม่น้ําเจ้าพระยาทั้ง 10 จังหวัด ได้ตระหนักถึงปัญหาที่เกิดจากการทิ้งขยะลงในแม่น้ํา และนํามาสู่การเปลี่ยนแปลงพฤติกรรมที่จะเลิกทิ้งขยะลงแม่น้ําเจ้าพระยา โดยเฉพาะอย่างยิ่งในวันที่ 24 ตุลาคมที่จะมาถึงนี้ จะมีพระราชพิธีเสด็จพยุหยาตราทางชลมารค จึงยิ่งเป็นวาระสําคัญที่พี่น้องคนไทยสองฝั่งแม่น้ําเจ้าพระยา จะได้ช่วยกันทําความสะอาดแม่น้ําเจ้าพระยาเพื่อเตรียมการสําหรับพระราชพิธีอันสําคัญยิ่งที่คนไทยทุกคนเฝ้ารอคอย
อย่างไรก็ตาม การให้ความสําคัญในเรื่องของการอนุรักษ์แม่น้ําลําคลอง การมีมาตรการในการอนุรักษ์สิ่งแวดล้อมและใช้ทรัพยากรธรรมชาติอย่างยั่งยืน การรณรงค์ให้ทุกภาคส่วนเห็นความสําคัญถึงปัญหาขยะ และการให้ความร่วมมือกันบริหารจัดการขยะอย่างครบวงจร จะนํามาสู่การแก้ปัญหาการทิ้งขยะไม่เป็นที่และปัญหาขยะในแม่น้ําได้อย่างยั่งยืน จึงเชื่อมั่นว่ากิจกรรมนี้จะสร้างความตื่นตัว ไม่เพียงแค่พี่น้องสองฝั่งเจ้าพระยาทั้ง 10 จังหวัด แต่จะสร้างความตื่นตัวของผู้คนที่อยู่ริมฝั่งแม่น้ําและลําคลองทุกสายของประเทศไทย และจะนําไปสู่การแก้ปัญหาขยะในแม่น้ําและทะเลไทยจนสําเร็จลุล่วงต่อไป
นอกจากนี้ ยังได้กล่าวถึงการช่วยกันสร้างจิตสํานึกในการสร้างสิ่งแวดล้อมให้กับประเทศไทย ซึ่งนอกจากขยะทั่วไปแล้ว ยังมุ่งหวังให้เกษตรกรและประชาชนเห็นถึงโทษของการใช้สารพิษต่าง ๆ ซึ่งจะไหลจากพืชสวนไร่นาลงสู่แม่น้ําลําคลอง จึงต้องการให้เลิกใช้สารเคมีต่าง ๆ เพื่อคุณภาพชีวิตที่ดีขึ้นของประชาชน
รัฐบาลไทย-ข่าวทำเนียบรัฐบาล-เอกอัครราชทูตสหรัฐเม็กซิโกประจำประเทศไทย เข้าเยี่ยมคารวะรัฐมนตรีประจำสำนักนายกรัฐมนตรี ในโอกาสที่เข้ารับหน้าที่
วันศุกร์ที่ 20 เมษายน 2561
เอกอัครราชทูตสหรัฐเม็กซิโกประจําประเทศไทย เข้าเยี่ยมคารวะรัฐมนตรีประจําสํานักนายกรัฐมนตรี ในโอกาสที่เข้ารับหน้าที่
เอกอัครราชทูตสหรัฐเม็กซิโกประจําประเทศไทย เข้าเยี่ยมคารวะรัฐมนตรีประจําสํานักนายกรัฐมนตรี ในโอกาสที่เข้ารับหน้าที่
นายไฆเม บีร์กิลิโอ นัวลาร์ต ซานเชซ (H.E. Mr. Jaime Virgilio Nualart Sánchez) เอกอัครราชทูตสหรัฐเม็กซิโกประจําประเทศไทย เข้าเยี่ยมคารวะนายกอบศักดิ์ ภูตระกูล รัฐมนตรีประจําสํานักนายกรัฐมนตรี ในโอกาสที่เข้ารับหน้าที่ สรุปสาระสําคัญของการสนทนาดังนี้
ทั้งสองฝ่ายกล่าวยินดีที่ได้พบกัน โดยไทยเห็นว่าเม็กซิโกเป็นหนึ่งในหุ้นส่วนที่สําคัญของไทยในภูมิภาคลาตินอเมริกาและแคริบเบียน ซึ่งไทยประสงค์จะส่งเสริมความเป็นหุ้นส่วนระหว่างไทยกับเม็กซิโกให้แน่นแฟ้นยิ่งขึ้นไปในทุก ๆ ด้าน โดยไทยยินดีที่การค้าของทั้งสองฝ่ายเพิ่มขึ้นอย่างต่อเนื่อง และเชื่อมั่นว่า การค้าและการลงทุนของทั้งสองฝ่ายจะขยายตัวยิ่งขึ้นในอนาคต โดยพาะอย่างยิ่งที่บริษัทชั้นนําของไทย ได้เข้าไปลงทุนในเม็กซิโกแล้ว
ทั้งนี้ รัฐมนตรีกอบศักดิ์กล่าวว่า รัฐบาลไทยกําลังดําเนินโครงการระเบียงเศรษฐกิจพิเศษภาคตะวันออก (EEC) ซึ่งไทยหวังว่าจะได้มีโอกาสเรียนรู้จากเม็กซิโกในเรื่องที่เม็กซิโกมีความเชี่ยวชาญ และพร้อมจะแลกเปลี่ยนประสบการณ์และพัฒนาความร่วมมือกับเม็กซิโก รวมถึงเชิญชวนนักลงทุนให้มาลงทุนใน EEC ด้วย
ทั้งสองฝ่ายยังเห็นพ้องถึงศักยภาพและที่ตั้งของไทย ซึ่งสามารถเป้นประตูสู่อาเซียน ในขณะที่เม็กซิโกสามารถเป็นประตูสู่อเมริกาเหนือและลาตินอเมริกา ทั้งสองฝ่ายจึงหวังที่จะกระชับความร่วมมือ โดยเฉพาะในด้านเศรษฐกิจ
ด้านเอกอัครราชทูตสหรัฐเม็กซิโกประจําประเทศไทยกล่าววขอบคุณที่ให้เข้าพบในวันนี้ โดยเห็นว่าทั้งไทยและเม็กซิโกมีความคล้ายคลึงกันในหลายด้าน พร้อมย้ําว่าเม็กซิโกพร้อมร่วมมือกับไทย เพื่อพัฒนาความสัมพันธ์ทวิภาคีให้เป็นรูปธรรมโดยเร็วต่อไป
*********************************
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมชมการดำเนินงาน ของวิสาหกิจชุมชนแปรรูปผลผลิตทางการเกษตร พร้อมพบปะสมาชิกวิสาหกิจชุมชนแปรรูปผลผลิตทางการเกษตรตำบลทะเลทรัพย์ อำเภอปะทิว จังหวัดชุมพร
วันอังคารที่ 21 สิงหาคม 2561
นายกรัฐมนตรี เยี่ยมชมการดําเนินงาน ของวิสาหกิจชุมชนแปรรูปผลผลิตทางการเกษตร พร้อมพบปะสมาชิกวิสาหกิจชุมชนแปรรูปผลผลิตทางการเกษตรตําบลทะเลทรัพย์ อําเภอปะทิว จังหวัดชุมพร
นายกรัฐมนตรี เยี่ยมชมการดําเนินงานของวิสาหกิจชุมชนแปรรูปผลผลิตทางการเกษตร ตําบลทะเลทรัพย์ อําเภอปะทิว จังหวัดชุมพร พร้อมแนะนําให้ผลิตสินค้ามีปริมาณที่เหมาะสมกับความต้องการของตลาด
วันนี้ (21 สิงหาคม 2561) เวลา 15.40 น. ณ กลุ่มวิสาหกิจชุมชนแปรรูปผลผลิตทางการเกษตร ตําบลทะเลทรัพย์ อําเภอปะทิว จังหวัดชุมพร พลเอก ประยุทธ์ จันทร์โอชา นายกรัฐมนตรีเยี่ยมชมการดําเนินงานของวิสาหกิจชุมชนแปรรูปผลผลิตทางการเกษตร พร้อมพบปะสมาชิกวิสาหกิจชุมชนแปรรูปผลผลิตทางการเกษตรตําบลทะเลทรัพย์
ทั้งนี้ วิสาหกิจชุมชนแปรรูปผลผลิตทางการเกษตรตําบลทะเลทรัพย์ ได้ดําเนินการสอดคล้องกับนโยบายของรัฐบาล และยุทธศาสตร์ที่ 2 ของกระทรวงเกษตรและสหกรณ์ ในเรื่องการพัฒนาขีดความสามารถในการผลิต การจัดการสินค้าเกษตรและความมั่นคงทางอาหาร โดยขยายผลจากโครงการอันเนื่องมาจากพระราชดําริ โดยส่งเสริมให้ใช้เป็นต้นแบบในการขยายผลสู่พื้นที่อื่น ๆ ให้สมาชิกมีความรู้ความสามารถในการผลิต การบริหารจัดการและการตลาด สามารถใช้เทคโนโลยีที่เหมาะสมสอดคล้องกับสภาพพื้นที่ เป็นเกษตรกรต้นแบบและสามารถถ่ายทอดความรู้แก่เกษตรกรรายอื่น ๆ ซึ่งได้ส่งผลให้เกิดความสําเร็จในด้านต่าง ๆ ดังนี้ 1. ด้านการผลิต กลุ่มมีการผลิตสินค้าอย่างต่อเนื่องตลอดทั้งปี ทําให้เกิดการรับซื้อผลผลิตของสมาชิกและคนในชุมชน ก่อให้เกิดการสร้างรายได้ในชุมชน ลดปัญหาการว่างงาน 2. ด้านการตลาด กลุ่มมีการจัดจําหน่ายสินค้าทั้งในจังหวัดและต่างจังหวัด สามารถนําสินค้าเข้าร่วมจําหน่ายกับหน่วยงานต่าง ๆ เช่น สํานักงานเกษตรจังหวัดชุมพร กรมส่งเสริมการเกษตร สํานักงานอุตสาหกรรมจังหวัดชุมพร สํานักงานพัฒนาชุมชนจังหวัดชุมพร ฯลฯ มีแหล่งรับซื้อประจําที่สั่งซื้อผลผลิตของกลุ่มอย่างต่อเนื่อง ทําให้กลุ่มมีรายได้สม่ําเสมอ 3. ด้านการพัฒนาบรรจุภัณฑ์ กลุ่มมีการพัฒนาบรรจุภัณฑ์ให้สวยงามดึงดูดใจและตรงความต้องการของผู้บริโภค และได้รับการสนับสนุนองค์ความรู้จากสถาบันการศึกษาในการช่วยออกแบบและพัฒนาผลิตภัณฑ์ให้เหมาะสม
ภายหลังการเยี่ยมชมการดําเนินงานของวิสาหกิจชุมชนแปรรูปผลผลิตทางการเกษตร นายกรัฐมนตรีกล่าวในโอกาสพบปะสมาชิกวิสาหกิจชุมชนแปรรูปฯ และประชาชนที่มาให้การต้อนรับความตอนหนึ่งว่า รู้สึกมีความสุขทุกครั้งที่ลงพื้นที่มาพบปะกับประชาชน โดยเฉพาะคนใต้ซึ่งเป็นคนน่ารัก และการลงพื้นที่ครั้งนี้ รัฐบาลไม่ต้องการให้คนใต้รัก แต่เพื่อให้เกิดความเชื่อมโยง ในการพัฒนาไม่ว่าจะเป็นเรื่องถนน ท่าเรือ การขนส่งสินค้า รวมถึงการท่องเที่ยว โดยจะพยายามทําทุกอย่างเพื่อสร้างความเป็นอยู่ที่ดีให้กับประชาชน สร้างรายได้และให้ประชาชนมีคุณภาพชีวิตที่ดีขึ้น
พร้อมกันนี้ นายกรัฐมนตรี ได้กล่าวชื่นชมการดําเนินงานวิสาหกิจชุมชนแปรรูปผลผลิตทางการเกษตรฯ โดยขอให้คํานึงถึงความต้องการของตลาดเป็นหลัก อย่าผลิตสินค้ามากกว่าความต้องการของตลาด เพราะจะทําให้ราคาตกต่ํา และทําให้ขายสินค้าไม่ได้ นอกจากนี้นายกรัฐมนตรีได้ฝากให้เกษตรกรได้ปรับเปลี่ยนพฤติกรรมการเพาะปลูก พร้อมเรียนรู้กลไกการตลาด และปลูกพืชเสริมในพื้นที่สวนยางพารา เพื่อสร้างรายได้เพิ่มขึ้น และยืนยันรัฐบาลจะใช้งบประมาณให้เกิดความคุ้มค่า และเกิดประโยชน์ต่อประเทศชาติและประชาชนมากที่สุด
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ข้าราชการกระทรวงสาธารณสุขรับรางวัลความซื่อสัตย์สุจริต จากสำนักงาน ปปช.
วันศุกร์ที่ 17 พฤศจิกายน 2560
ข้าราชการกระทรวงสาธารณสุขรับรางวัลความซื่อสัตย์สุจริต จากสํานักงาน ปปช.
ข้าราชการในสังกัดกระทรวงสาธารณสุข รับรางวัล NACC Awards  2017 เนื่องในวันสถาปนาสํานักงาน ป.ป.ช. ครบรอบ 18 ปี
วันนี้ (17พฤศจิกายน 2560) ที่กระทรวงสาธารณสุข จ.นนทบุรี นายแพทย์โอภาส การย์กวินพงศ์ รองปลัดกระทรวงสาธารณสุขในฐานะโฆษกกระทรวงสาธารณสุข ให้สัมภาษณ์ว่า สํานักงานป้องกันและปราบปรามการทุจริตแห่งชาติ หรือ ป.ป.ช.ได้มอบรางวัลNACC Awards 2017ให้แก่บุคคล หน่วยงานของรัฐและภาคเอกชน เนื่องในวันสถาปนาสํานักงาน ป.ป.ช. ครบรอบ 18 ปี ซึ่งในปีนี้มีข้าราชการในสังกัดกระทรวงสาธารณสุข เข้ารับรางวัล จํานวน 4 คน
สําหรับในปี 2560 นี้ กระทรวงสาธารณสุข มีผู้ได้รับการคัดเลือกในโครงการยกย่องผู้ประพฤติปฎิบัติตนชอบด้วยความซื่อสัตย์สุจริต ได้แก่ 1.นายแพทย์ปิยะ ศิริลักษณ์ นายแพทย์สาธารณสุขจังหวัดพิษณุโลก 2.เภสัชกรศิริพร จิตรประสิทธิศิริ เภสัชกรปฎิบัติการ สํานักงานสาธารณสุขจังหวัดฉะเชิงเทรา 3. น.ส.อรทัย สุพรรณ รองผู้อํานวยการศูนย์วิทยาศาสตร์การแพทย์ที่ 8 จังหวัดอุดรธานี และ 4. น.ส.วิภา      เต็งอภิชาต เภสัชกรชํานาญการ กองควบคุมวัตถุเสพติด สํานักงานคณะกรรมการอาหารและยา
ซึ่งรางวัลดังกล่าวจะพิจารณาจาก 1.มีความตั้งมั่นในความซื่อสัตย์สุจริต มั่งคง 2.มีการการยืดหยัดต่อสู้ปกป้องเพื่อความซื่อสัตย์สุจริต   3.มีความพรากเพียรมุ่งมั่นให้เกิดความซื่อสัตย์สุจริต และ4.การนําปรัชญาเศรษฐกิจพอเพียงมาให้ในการดํารงชีวิตและต่อต้านการทุจริต
**************************** 17 พฤศจิกายน 2560
รัฐบาลไทย-ข่าวทำเนียบรัฐบาล-นายกรัฐมนตรีมีข้อความสารแสดงความยินดีต่อนายกรัฐมนตรีญี่ปุ่น
วันอังคารที่ 24 ตุลาคม 2560
นายกรัฐมนตรีมีข้อความสารแสดงความยินดีต่อนายกรัฐมนตรีญี่ปุ่น
นายกรัฐมนตรีมีข้อความสารแสดงความยินดีต่อนายกรัฐมนตรีญี่ปุ่น
ตามที่ประเทศญี่ปุ่นได้จัดการเลือกตั้งสมาชิกสภาผู้แทนราษฎร เมื่อวันที่ ๒๒ ตุลาคม ๒๕๖๐ โดยพรรคเสรีประชาธิปไตย (Liberal Democratic Party) ชนะการเลือกตั้ง นั้น
พลเอกประยุทธ์ จันทร์โอชา นายกรัฐมนตรี ได้มีสารแสดงความยินดีถึงนายชินโซ อะเบะ นายกรัฐมนตรีญี่ปุ่น ในนามของรัฐบาลและประชาชนไทย ดังนี้
Excellency,
How You and Your party have garnered such landslide victory in yesterday's general elections clearly manifested the overwhelming trust the people of Japan has placed on your rewarding policy and very able leadership. The Thai people, who always treasure dearly the great friendship with Japan are now joining me to heartily congratulate Your Excellency on this triumphant occasion with the firm conviction that Japan will continue to prosper and succeed in all her endeavors and that the longstanding relations existing between Thailand and Japan will be further strengthened for the mutual benefits of our two peoples and countries.
I'm particularly looking forward to continuing the close working relationship with Your Excellency and your Government to further advance the Thailand – Japan partnership.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-“บิ๊กอู๋”เผยท่าทีหลังไทยหลุดใบเหลือง ยัน เดินหน้าบูรณาการคุ้มครองแรงงานประมงต่อเนื่อง
วันพฤหัสบดีที่ 10 มกราคม 2562
“บิ๊กอู๋”เผยท่าทีหลังไทยหลุดใบเหลือง ยัน เดินหน้าบูรณาการคุ้มครองแรงงานประมงต่อเนื่อง
รมว.แรงงาน เผยท่าทีกระทรวงแรงงานหลังไทยหลุดใบเหลืองจากอียู มุ่งมั่นบูรณาการทุกภาคส่วน ออกกฎหมายจัดการแรงงานประมงอย่างเป็นระบบ จัดระเบียบแรงงานต่างด้าว มีมาตรการรับคําร้องเรียนและบังคับใช้กฎหมายอย่างเข้มข้นต่อไป
เมื่อวันที่ 10 มกราคม 2562 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยถึงท่าทีของกระทรวงแรงงานภายหลังอียูประกาศปลดใบเหลือง IUU หรือการทําประมงผิดกฎหมาย ขาดการรายงาน และไร้การควบคุมของไทย ณ ห้องประชุมชั้น 6 กระทรวงแรงงานว่า การปลดใบเหลืองประมงให้กับประเทศไทยในครั้งนี้ ถือว่าเป็นประโยชน์มาก ซึ่งเป็นผลงานรัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี ที่ได้บูรณาการหน่วยงานที่เกี่ยวข้อง อาทิ กรมประมง กรมเจ้าท่า กองทัพเรือ ตํารวจ กระทรวงแรงงาน กรมการแพทย์ ศปมผ. เป็นต้น ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม และ พล.อ.ฉัตรชัย สาริกัลยะ รองนายกรัฐมนตรี
พล.ต.อ.อดุลย์ฯ กล่าวต่อว่า อย่างไรก็ตามเรื่องนี้มีปัญหาเนื่องมาจากการจับปลาโดยขาดการควบคุม ขาดการรายงานมาอย่างยาวนาน การใช้แรงงานต่างด้าวโดยมีการใช้แรงงานบังคับ ทําให้อียูให้ใบเหลืองประเทศไทยมาตั้งแต่ปี 2558 ในส่วนการแก้ไขปัญหานั้น กระทรวงแรงงานมีส่วนเกี่ยวข้องในเรื่องการบังคับใช้กฎหมายแรงงาน ทั้งด้านอายุแรงงานที่เหมาะสมในการทําประมง เวลาพักในขณะทํางาน การกําหนดค่าจ้างที่เป็นธรรม ให้แรงงานประมงได้เข้าถึงสวัสดิการทั้งประกันสังคมและประกันสุขภาพ การปรับปรุงกฎหมาย พรก.การบริหารจัดการการทํางานของคนต่างด้าวที่เก็บเงินแรงงานต่างด้าวที่เข้ามาทํางานในประเทศไทย เพิ่มประสิทธิภาพของการควบคุมโดยให้กองทัพเรือเป็นเจ้าภาพในการดําเนินงานของศูนย์ PIPO โดยบูรณาการดําเนินการร่วมกับหน่วยงานที่เกี่ยวข้อง เพื่อตรวจตราการอนุญาตการทําประมง
ในส่วนของกระทรวงแรงงานได้เพิ่มกําลังเจ้าหน้าที่ในการตรวจแรงงาน พร้อมทั้งจัดล่ามในการสื่อสารกับแรงงาน การเพิ่มช่องทางร้องทุกข์ร้องเรียนทาง 1506 ให้เป็นศูนย์ร้องเรียนแรงงานต่างด้าวที่ไม่ได้รับความเป็นธรรม จัดระเบียบแรงงานต่างด้าวที่ยังไม่ได้พิสูจน์สัญชาติ จัดทําทะเบียนประวัติ การออกใบอนุญาตทํางาน โดยกระทรวงแรงงานได้ดําเนินการจํานวน 1.2 ล้านคน ทําให้มีการควบคุมแรงงานต่างด้าวอย่างเป็นระบบมากขึ้น มีการสแกนม่านตาแรงงานในกิจการประมงกว่า 1.7 แสนคน ออกกฎหมาย พ.ร.บ.คุ้มครองแรงงาน การรับรองอนุสัญญา P29 และล่าสุดเตรียมการรับรองอนุสัญญาฉบับที่ 188 ซึ่งเน้นเกี่ยวกับสุขภาพอนามัย ความปลอดภัย และให้แรงงานที่ทํางานในเรือมีระบบประกันสังคมอีกด้วย
“กระทรวงแรงงานยังคงมุ่งมั่นบูรณาการกับทุกภาคส่วนทั้งการออกกฎหมายรองรับการจัดการแรงงานประมงอย่างเป็นระบบ จัดระเบียบแรงงานต่างด้าวที่เป็นระบบ มีมาตรการรับคําร้องเรียนและบังคับใช้กฎหมายอย่างเข้มข้นต่อไป”พล.ต.อ.อดุลย์ฯ กล่าวในท้ายสุด
----------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ณัฏฐภัทร์ ชื่นเอี่ยม – ภาพ/
10 มกราคม 2562
รัฐบาลไทย-ข่าวทำเนียบรัฐบาล-นายกรัฐมนตรี  ให้สัมภาษณ์สื่อมวลชนภายหลังประชุม ครม. พร้อมแจ้งสถานการณ์น้ำ ในลุ่มแม่น้ำยม แม่น้ำน่าน แม่น้ำท่าจีน แม่น้ำเจ้าพระยา รวมถึง แม่น้ำชี และแม่น้ำมูล
วันอังคารที่ 31 ตุลาคม 2560
นายกรัฐมนตรี  ให้สัมภาษณ์สื่อมวลชนภายหลังประชุม ครม. พร้อมแจ้งสถานการณ์น้ํา ในลุ่มแม่น้ํายม แม่น้ําน่าน แม่น้ําท่าจีน แม่น้ําเจ้าพระยา รวมถึง แม่น้ําชี และแม่น้ํามูล
นายกรัฐมนตรี  ให้สัมภาษณ์สื่อมวลชนภายหลังประชุม ครม. พร้อมแจ้งสถานการณ์น้ํา ลุ่มแม่น้ํายม แม่น้ําน่าน แม่น้ําท่าจีน แม่น้ําเจ้าพระยา รวมถึง แม่น้ําชี และแม่น้ํามูล ซึ่งแสดงความห่วงใยและเตรียมลงพื้นที่ เพื่อช่วยเหลือผู้ประสบภัยน้ําท่วม
วันนี้ (31 ตุลาคม 2560) เวลา 11.30 น. ณ บริเวณห้องโถงชั้นล่าง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวให้สัมภาษณ์ภายหลังการประชุมคณะรัฐมนตรี สรุปสาระสําคัญ ดังนี้
นายกรัฐมนตรีให้สัมภาษณ์ประเด็น สถานการณ์น้ํา ลุ่มแม่น้ํายม แม่น้ําน่าน แม่น้ําท่าจีน แม่น้ําเจ้าพระยา รวมถึง แม่น้ําชี และแม่น้ํามูล โดยได้แสดงความห่วงใยและเตรียมลงพื้นที่ เพื่อช่วยเหลือผู้ประสบภัยน้ําท่วม ที่มีผลกระทบจากพายุดีเปรสชั่นส่งผลทําให้มีปริมาณน้ําฝนที่มากผิดปกติ ซึ่งผู้ที่ได้รับผลกระทบส่วนใหญ่อยู่นอกแนวทางกั้นน้ํา รัฐบาลได้ดําเนินการเร่งดูแลในแต่ละพื้นที่ โดยจะเร่งระบายน้ําให้ทันก่อนน้ําทะเลจะหนุน ซึ่งจะทําให้ระบายน้ําไม่ออกไปภายนอก ลดการระบายน้ําจากเขื่อนเจ้าพระยาลง และในขณะนี้ระดับค่อยๆ ลดลงเป็นลําดับ และได้เตรียมการรับมือกับสถานการณ์น้ําท่วมที่อาจจะเกิดในเขตภาคใต้ แม้จะยังไม่มีข่าวเรื่องมรสุมรายงานเข้ามาก็ตาม แต่รัฐบาลต้องมีการเตรียมการทุกปีอยู่แล้ว
นอกจากนี้ ได้มีการจัดตั้งสํานักงานบริหารจัดการน้ํา ซึ่งจะมีการประชุมโดยเร็วที่สุดเพื่อให้ทันต่อสถานการณ์น้ําท่วม ประกอบด้วยศูนย์ข้อมูลต่าง ๆ ฝ่ายนโยบายแผน และฝ่ายปฏิบัติ รวมรวมแผนงานและงบประมาณทุกหน่วยงานมาสู่การพิจารณาของคณะกรรมการชุดนี้ ในการที่จะนําเข้าสู่การอนุมัติของคณะรัฐมนตรี ประกอบด้วยแผนแก้ไขปัญหาน้ําท่วมใน พื้นที่เขต อ.บางบาล และ อ.บางไทร จ.พระนครศรีอยุธยา อีกทั้งรัฐบาลจะเร่งศึกษาคลองระบายน้ําเขตลุ่มน้ําป่าสักเพื่อระบายออกสู่ทะเล ซึ่งอาจมีพื้นที่กระทบบ้างเช่น พื้นที่การเกษตร และเขตชุมชน ซึ่งต้องนํามาพิจารณาให้มีความเหมาะสมอีกครั้ง
***********************************
กลุ่มประชาสัมพันธ์และเผยแพร่ สํานักโฆษก